పాటూరు రామయ్య

పాటూరు రామయ్య కమ్యూనిస్టు నాయకుడు. ప్రజాశక్తి సంపాదకులు. అతను కృష్ణా జిల్లా నిడుమోలు( పామర్రు) నియోజకవర్గానికి నాలుగు సార్లు శాసనసభ సభ్యునిగా ఎన్నికయ్యాడు. అతమి సీపీఎం కేంద్ర క‌మిటీ స‌భ్యుడు. అతను ఆల్‌ఇండియా వ్యవసాయ కార్మిక సంఘం అధ్యక్షునిగా బాధ్యతలు నిర్వర్తిస్తున్నాడు.

జీవిత విశేషాలు 
పాటూరు రామయ్య నెల్లూరు జిల్లా లోని  జలదంకి మండలం లో జమ్మలపాలెంలో అత్యంత నిరుపేద దళిత కుటుంబంలో పాటూరి వెంకయ్య, సుబ్బమ్మ దంపతులకు 1941 అక్టోబరు 9న  జన్మించాడు. బతుకు తెరువు కోసం కూలిపనులకు వెళ్ళేవాడు. దాతల సహకారంతో చదువుకున్నాడు. విద్యార్థి ఉద్యమాల్లో పాల్గొంటూ క్రమంగా కమ్యూనిస్టు పార్టీ పట్ల ఆకర్షితుడయ్యాడు. అతను పుచ్చలపల్లి సుందరయ్య శిష్యుడు.1965లో మహాలక్ష్మిని వివాహం చేసుకున్నాడు. తన ప్రజా సేవకు అడ్డొస్తారని భార్య అనుమతితో బిడ్డలనే వద్దని కుటుంబ నియంత్రణ శస్త్ర చికిత్స చేయించుకున్నాడు. కృష్ణా జిల్లా నిడుమోలు నియోజకవర్గం నుంచి నాలుగుసార్లు సిపిఎం తరుఫున శాసనసభ్యునిగా ఎన్నికయ్యాడు. తన నియోజకవర్గంలో కొన్ని వేల మందికి ఇంటి స్థలాలు కల్పించి నీడనిచ్చాడు. కానీ, తనకంటూ ఒక్క సెంటు స్థలాన్నీ, నివసించేందుకు కనీసం ఒక పూరిల్లునూ సంపాదించుకోలేదు. ఉయ్యూరు లోని రోటరీ వృద్ధాశ్రమం లో ఉంటున్నాడు.1967లో జనశక్తి పత్రికలో ప్రూఫ్‌రీడర్‌ ఉద్యోగంలో చేరాడు. తర్వాత ఎడిటోరియల్‌ బోర్డులోకి వచ్చాడు.

శాసనసభలో అతను చేసిన ప్రసంగాలు ఎంతో ఆకట్టుకునేవి.  అతని కాలంలోనే అంతకుముందటి పోరాటాలకు సాక్షీభూతంగా లక్ష్మీపురం షుగర్‌ ఫ్యాక్టరీ మిగులు భూమిని 7,500 మంది పేదలకు 20 సెంట్ల నుంచి 25 సెంట్లు చొప్పున ఆయా గ్రామాల్లో పంపిణీ జరిగింది.

వ్యక్తిగత జీవితం 
అతని భార్య మహలక్ష్మమ్మ. ఆమె పార్టీ ఉద్యమాలలోనూ, పోరాటాలలోనూ అతనికి తోడుగా నిలిచింది.

శాసనసభ్యునిగా 
ప్రజాశక్తి పత్రికకు ఎడిటర్ గా పనిచేసిన అతను 1985లో రాజకీయ రంగప్రవేశం చేసాడు. 1985. 1989, 1994, 2004 శాసనసభ ఎన్నికలలో విజయం సాధించాడు.

పురస్కారాలు 

 గుత్తికొండ రామరత్నం స్మారక పురస్కారాన్ని శాసనమండలి సభ్యులు కె.ఎస్‌.లక్ష్మణరావు చేతుల మీదుగా అందుకున్నాడు.

మూలాలు

బాహ్య లంకెలు
 పాటూరు రామయ్య నిజాయితీకి నిలువెత్తు నిదర్శనం || Paturu Ramaiah Biography || CPIMAP
 
 Achievements of Paturu Ramaiah documentary
నెల్లూరు జిల్లా కమ్యూనిస్టు నాయకులు
కృష్ణా జిల్లా నుండి ఎన్నికైన శాసన సభ్యులు
ఆంధ్రప్రదేశ్ శాసన సభ్యులు (2004)
ఆంధ్రప్రదేశ్ శాసన సభ్యులు (1994)
ఆంధ్రప్రదేశ్ శాసన సభ్యులు (1989)
ఆంధ్రప్రదేశ్ శాసన సభ్యులు (1985)
1941 జననాలు